སོ་སོའི་ཁོར་ཡུག་ན་དགེ་བའི་བཤེས་གཉེན་ཡག་པོ་འདྲ་ཡོད་ན་དེ་ལས་ཆོས་ཞུས་དང་རྗེས་སུ་ཡི་རང་ཡོད།ང་ལས་ལྷག་པ་དང་འོས་ཤིང་འཚམས་པའི་དགེ་རྒན་འདྲ་རྙེད་སོང་ན་ངས་ཀྱང་ཁྱོད་ལ་སེམས་ཀྱི་གཏིང་ནས་རྒྱབ་སྐྱོར་བྱེད།ཁྱེད་ཚོས་༧གོང་ས་རྒྱལ་བ་རིན་པོ་ཆེ་དང་།སྐྱབས་རྗེ་རྫོང་སར་མཁྱེན་བརྩེ།མཁན་པོ་ཚུལ་ཁྲིམས་བློ་གྲོས་དང་མགར་ཆེན་རིན་པོ་ཆེ་སོགས་ཀྱི་བཀའ་ཆོས་ཕྱག་དེབ་ལ་སློབ་སྦྱོང་གྱིས།ཁོང་རྣམ་པའི་གསུང་ལ་མཇལ་ན་ཁྱོད་ལ་གཞན་དང་མི་འདྲ་བའི་བྱིན་རླབས་དང་ཕན་ཐོགས་ཡོང་བའི་ཡིད་ཆེས་ཡོད།ཁོང་ཚོས་གུས་པ་ཐུགས་ནས་དོར་མེད་པ་ནང་བཞིན་ཁྱེད་ཚོ་ཡང་ཐུགས་ཀྱིས་འདོར་གི་མ་རེད།ཁོང་ཚོ་ནི་ང་ཚོ་ཐུན་མོང་གི་རྩ་བའི་བླ་མ་རེད།